Държавен вестник, бр. 90, 2009 г., стр. 23

БРОЙ  90	
Д Ъ Р Ж А В Е Н  В Е С Т Н И К 	
СТР.  23  
Чл. 37. (1) Дирекция „Развитие на селските 
райони“ е управляващ орган на Програмата 
за развитие на селските райони (ПРСР) за 
периода 2007 – 2013 г. Управляващият орган 
отговаря за управлението и изпълнението на 
програмата по ефикасен, ефективен и корек­
тен начин, в т.ч.:
1. гарантира, че изборът на дейности за 
финансиране по ПРСР съответства на при­
ложимите критерии за подпомагане по про­
грамата съгласно законодателството;
2. създава и поддържа електронна система 
за събиране на статистическа информация, 
подходяща за наблюдение и оценка на ПРСР;
3. събира информация за базовите индика­
тори, включително данни за икономическото 
развитие на отделните сектори в национален/
регионален план, както и за социално-иконо­
мическите характеристики на селските райони;
4. гарантира, че бенефициентите и другите 
отговорни органи, ангажирани по изпълне­
нието на ПРСР, са информирани за задъл­
женията им, произтичащи от предоставянето 
на помощта, поддържат отделна счетоводна 
система, свързана с програмата, и са наясно с 
изискванията за предоставянето на данни на 
управляващия орган и записването на всички 
продукти и резултати;
5. следи за спазването на съответните 
срокове при оценяване прилагането на про­
грамата в съответствие с Общата рамка за 
наблюдение и оценка и предоставя резулта­
тите от оценката на съответните национални 
власти и Европейската комисия;
6. осигурява необходимата информация за 
Разплащателната агенция за обезпечаване на 
ефективното изпълнение на Програмата за 
мерките и дейностите, прилагани от упра­
вляващия орган;
7. осъществява контрол на процеса по 
изпълнението на делегираните на Държавен 
фонд „Земеделие“ – Разплащателната аген­
ция, функции;
8. организира, координира и отговаря за 
прилагането на мерките по ос 4 Лидер и 
„Техническа помощ“;
9. координира работата на Комитета по 
наблюдение, организира и участва в про­
веждането на неговите заседания и подготвя 
нужните данни и анализи за работата му, в 
т. ч. на постоянните работни групи към него;
10. координира и подпомага работата на 
управителния съвет към управляващия орган 
на програмата;
11. осигурява спазване на задълженията, 
отнасящи се до осигуряване публичността на 
програмата, като организира информацион­
ните дейности и осигурява публичността на 
НСП и ПРСР в съответствие с изискванията 
на Европейската общност съгласувано с дирек­
ция „Връзки с обществеността и протокол“;
12. изготвя годишните доклади за напре­
дъка по прилагането на програмата и след 
одобрение от Комитета по наблюдение ги 
предоставя на Европейската комисия;
13. изпълнява и всички други функции на 
управляващ орган на ПРСР, произтичащи от 
приложимото право на ЕС и националното 
законодателство, като:
а) организира и координира работата по 
изготвянето на програмни документи за 
развитие на земеделието и селските райони;
б) осъществява координация с програмите, 
финансирани от Структурните фондове на ЕС.
(2) Дирекцията по ал.  1 организира и 
координира и другите дейности на министер­
ството по управление на европейски фондове 
извън посочените в ал. 1, включително по 
наблюдението, оценката, отчета и публич­
ността на програма САПАРД до нейното 
приключване.
Чл. 38. Дирекция „Здравеопазване на жи­
вотните и безопасност на храните“:
1. подпомага министъра при разработ­
ването, координирането и прилагането на 
политиката на министерството в областта 
на качеството и безопасността на храните, 
безопасност на фуражите, здравеопазване на 
животните и хуманно отношение към тях;
2. изпълнява функции като Секретариат 
към Националния съвет по безопасност на 
храните (НСБХ) за времето, когато се пред­
седателства от министерството;
3. разработва и/или съгласува проекти на 
нормативни актове, свързани с безопасност­
та на храните, фуражите, здравеопазване на 
животните и хуманно отношение към тях;
4. изготвя единен многогодишен национален 
план за контрол в изпълнение на чл. 41 от 
Регламент (ЕО) № 882/2004 на Европейския 
парламент и на Съвета от 29 април 2004 г. 
относно официалния контрол, провеждан с цел 
осигуряване на проверка на съответствието 
със законодателството в областта на фуражите 
и храните и правилата за опазване здравето 
на животните и хуманното отношение към 
животните и годишен доклад за изпълнение 
на единния многогодишен национален план 
за контрол;
5. координира и подпомага методически 
структурите на министерството при изгот­
вяне на оперативните планове за дейст­
вие при непредвидени случаи, свързани с 
храни и фуражи, по чл. 13 от Регламент 
№ 882/2004;
6. координира дейностите на контролните 
органи към министерството по безопасност на 
храни, фуражи, здравеопазване на животните 
и хуманно отношение към тях;
7. координира дейността на лабораториите 
към министерството, извършващи лаборатор­
ни анализи на храните и фуражите;